Blitsbrein Junior: Hier is die wenners! | Netwerk24
Netwerk24, in samewerking met Die Burger, Beeld en Volksblad, het vanjaar vir die eerste keer die algemenekennis-kompetisie Blitsbrein Junior aangebied.
Leerlinge kon in twee kategorieë deelneem, naamlik gr. 8 en gr. 9, asook gr. 10 en gr. 11.
Benjamin Roelofse (gr. 10) van die Hoërskool D.F. Malan in Bellville het gr. 11-leerlinge uitgestof en is as die wenner van die senior kategorie aangewys.
Joshuan du Toit (gr. 9) van die Afrikaanse Hoër Seunskool in Pretoria het die junior kategorie van die kompetisie gewen.
Jong mense en wat hulle vir Suid-Afrika en die toekoms kan bied, is geweldig belangrik vir Netwerk24.
Henriëtte Loubser, redakteur van Netwerk24
“Jong mense en wat hulle vir Suid-Afrika en die toekoms kan bied, is geweldig belangrik vir Netwerk24,” sê Henriëtte Loubser, redakteur van Netwerk24.
“Ons is verheug oor die hoeveelheid inskrywings wat ons van oral gekry het en dat skole en leerlinge die waarde van algemene kennis besef. Hoe meer jy immers jou kennis oor ’n wye verskeidenheid van onderwerpe uitbrei, hoe beter kan jy verbande raaksien, hoe beter raak jou besluitnemingsvermoë en begrip van die wêreld waarin jy funksioneer.”
Sommige finaliste staan boonop die kans om genooi te word om deel te neem aan Blitsbrein Junior, ’n splinternuwe vasvraprogram vir skole, wat op VIA (DStv-kanaal 147) uitgesaai gaan word. Die deelnemers aan dié program sal binnekort op Netwerk24 aangekondig word.
Die nasionale prysgeld vir albei kategorieë is:
1ste plek: R20 000 (R10 000 elk vir die leerling en die skool)
2de plek: R15 000 (R7 500 elk vir die leerling en die skool)
3de plek: R10 000 (R5 000 elk vir die leerling en die skool)
Die provinsiale prysgeld vir albei kategorieë is:
1ste plek: R5 000 vir die leerling
2de plek: R3 000 vir die leerling
3de plek: R2 000 vir die leerling
As ’n leerling ’n nasionale prys gekry het, kwalifiseer hy/sy nie vir die provinsiale prysgeld nie.
Die 60 top-finaliste het ook elkeen R1 000 gewen.
Kategorie: Gr. 10 en gr. 11
Benjamin Roelofse (gr. 10), Hoërskool D.F. Malan in Bellville.
Almè Hugo (gr. 11), Hoërskool Zwartkop in Centurion.
Colin Boshoff (gr. 11), Waterbergskool vir CVO in Nylstroom.
Jan-Dré Mitchell (gr. 10), Hoërskool Rustenburg.
Solomon Litlhakanyane (gr. 10), Hoërskool Jim Fouché in Bloemfontein.
Jaano de Bruin (gr. 10), Hoërskool Jim Fouché in Bloemfontein.
Lisa Reblin (gr. 11), Hoër Meisieskool Eunice in Bloemfontein.
Zahn Marais (gr. 11), Hoër Meisieskool Bloemhof in Stellenbosch.
Jean van Schalkwyk (gr. 11), Hoërskool D.F. Malan in Bellville.
Kategorie: Gr. 8 en gr. 9
Joshuan du Toit (gr. 9), Afrikaanse Hoër Seunskool in Pretoria.
Markus Nel (gr. 9), Afrikaanse Hoër Seunskool in Pretoria.
Richard Kunneke (gr. 9), Hoërskool Brandwag in Uitenhage.
Duan Ruthenberg (gr. 9), Hoërskool Jeugland in Kempton Park.
Aron Alvarez Aranda (gr. 9), Grey-Kollege in Bloemfontein.
Corlia van Zyl (gr. 9), Afrikaanse Hoërskool Kroonstad.
Dirk Hugo (gr. 9), Hoërskool Jim Fouché in Bloemfontein.
Leerlinge van die Oos-Kaap wat ingeskryf het, word in die Wes-Kaapse lys van pryswenners ingesluit.
Justin Cowley (gr. 9), Paul Roos Gimnasium in Stellenbosch.
Jan-Hendrik du Toit (gr. 9), Hoër Jongenskool Paarl.